Aringeu musical

Un aringeu musical ch'est un musichien qui crée des arinjmints.

L'aringeu n'est pos obligatoéremint l'compositeu del musique. I moaitrise généralmint chés teknikes d'écrivure courintes del musique tonale aveuc auchi des teknikes d'instrumintacion. Il est auchi lonmé orkestrateu quand il écrit pour un orkeste, notammint dins chele musique d'film.

L'aringeu il o eune mélodie aveuc o sins aconduiremint pi il in foait eune version terminée complète. Il aïude ch' compositeu in foaisant l'partie teknike. I put auchi canjer un morcieu d'musique jué dins un estile pour l'adapter dins un eute. I put adapter — « aringer » — l'écrivure d'eune mélodie pou qu'al afute à un canteu.

 Chés droéts d'érdevances 
Ach Kébec, un aringeu i n'o autchun droét d'érdevance su eune euve musicale, seuf si sin contrat in indique ch' contraile, suivant chés loés canadiennes su chés droéts d'auteus. I feut itou comprinde eq l'aringeu musical n'travaille pos su l'concepcion iniciale ed l'euve ; i n'o ni écrit chés paroles, ni chés particions. L'aringeu ch'est donc un imploéyé qui travaille à disposer chés instrumints o l'voés d'manière harmonieuse, slon chés particions dech compositeu o chés paroles ed l'auteu. Innui, chés aringeus s'értrouvétte souvint in studio pi font l'orkestracion d'chés instrumints analodjiques, o accompagnétte l'composicion à l'aïude d'élémints sonores pi d'instrumints limériques.

Daucuns aringeus ajoutétte des notes à l'composicion, conme ch'est l'cos dins ch' jazz inte eutes, dousqu' in rajoute des notes à chés percussions pi des solos, moais chés droéts resse’te ach compositeu inicial ed l'air del canchon ; à chti qui possède l'propriété intellectuelle ed l'euve, l'ayant droét d'eune euve ed l'ésprit.

L'aringeu i n'obtint des droéts eq s'il acate chés droéts inicials del composicion pi in crée eune tout eute euve, o bin eq si sin contrat d'aringeu pour eune produccion l'préchise. Slon l'définicion dech Petit Robert, i s'agit d'eune parsonne qui aringe eune composicion pour d'eutes instrumints.

Chele distribucion d'chés érdevances su chés droéts l'est donnée pèr l'SOCAN, qui indique eq dès qu'eune euve musicale est juée in public conme à l'radio, in conchert, à l'télévision, su intarnet o n'importe queule voée d'conmunicacion, ch’est chés détinteus d'chés droéts d'auteus del pièche qui ont chés érdevances, pos l'aringeu.

 Aringeus dins l'canchon franchoèse 

 Jean Bouchéty
 Michel Colombier
 Jean-Michel Defaye
 Bernard Estardy
 Alain Goraguer
 André Grassi
 Ivan Jullien
 Michel Legrand
 Bruno Letort
 Christian Gaubert(fr) 
 Paul Mauriat
 Jean Musy
 André Popp
 Franck Eulry
 François Rauber
 Jean-Claude Vannier
 Jean-Claude Petit
 Michel Cœuriot
 Yvan Cassar
 Gabriel Yared

 Notes pi référinches 

 Voér auchi 

 Bibliografie 

 Jean-Michel Bruguière, Droit des propriétés intellectuelles, Paris, Ellipse, 2011, 180 p.
 Le Petit Robert 2014, Paris, SEJER, 2013, 2838 p.
 Débat entre Jean-Michel Bruguière et Christophe Geiger [arkive] dseur canal-u.tv. Consulté l'  5 ed jinvier 2026. [vidéo]
 (fr) Gouvernement du Canada. Loi sur le droit d'auteur (L.R.C. {1985}, ch. C-42 [arkive] dseur lois-laws.justice.gc.ca. Consulté l' 5 ed jinvier 2026
 (fr) Distribution des redevances [arkive] dseur socan.ca. Consulté l' 5 ed jinvier 2026 [PDF]

 Artikes similoaires 

 Composicion musicale

 Loïens intarnètes 

 Notices dins un dictionnaire o eune inciclopédie généralisse : Den Store Danske Encyklopædi [arkive]
 Notices d'autorité : LCCN · GND · Israël

 Portals 

Catégorie:Aringeu musical
Catégorie:Métier del musique